open-index/open-wikipedia-markdown huggingface dataset:
Sheriff Mohammed

**Šerifas Mohamedas** (*Sheriff Mohammed*; g. 1993 m. gegužės 8 d.) – iš Ganos kilęs futbolininkas, puolėjas. 

Atstovavo Kauno „Stumbro“ klubui; nuomos pagrindais buvo skolinamas „Kupiškio“ klubui.

## Karjera
Iš Ganos kilęs žaidėjas. Pasižymėjo rezultatyviu žaidimu gimtos šalies „Inter Allies“ klube. Vėliau išvyko Alžyrą. 

2017 m. tapo Kauno „Stumbro“ nariu. Spalio 10 d. rungtynėse su FK Atlantas įvyko žaidėjo debiutas A lygoje.  Žaidė 15 minučių ir užsidirbo geltoną kortelę. Sezono pabaigoje žaidė pereinamosiose rungtynėse prieš FK Banga Gargždai. (Abiejose rungtynėse.)

2018 m. vasario 17 d. dalyvavo rungtynėse dėl Supertaurės. Stumbro ekipa jas pralaimėjo FK Sūduvai 0-5.

2018 m. buvo skolinamas FC Kupiškis ir žaidė Pirmos lygos pirmenybėse. Sužaidė 13 rungtynių Pirmoje lygoje, pasižymėjo dešimčia įvarčių.

Tolesne karjeros stotele tapo Portugalija. Šioje šalyje atstovavo GD Gafanha, RD Águeda, FC Arouca, Gondomar SC.

## Išnašos

## Nuorodos
* Transfermarkt
* lietuvosfutbolas.lt
* fcstumbras.lt
Denisas Chvalickis

**Denisas Chvalickis** (*Denis Khvalytskiy*; g. 1997 m. gegužės 30 d.) – Ukrainos vartininkas. Buvęs FK Atlantas narys.

## Karjera

Pieš atvykdamas į Lietuvą atstovavo Lucko „Voluinės“ klubą. 2017/2018 m. sezone šis klubas žaidė Ukrainos Pirmos lygos pirmenybėse.

2018 m. vasarą atvyko į Lietuvą. Atstovavo FK Atlantas Klaipėda. 2018 m. A lygoje žaidė vos vieną kartą. Jo debiutas įvyko 2018 m. spalio 4 d. Klaipėdoje, kai FK Atlantas žaidė su čempionais FK Sūduva. Klaipėdiečiai pralaimėjo rezultatu 2-5.

### Statsistika
* 2018 m. vienerios rungtynės; 5 praleisti įvarčiai.

## Išnašos

## Nuorodos
* footystats.org
* FLASHSCORE
Eimantas Graželis

**Eimantas Graželis** (g. 2000 m. vasario 4 d.) – Lietuvos vartininkas. Atstovavo FK Atlantas Klaipėda.

## Karjera

2018 m. FK Atlantas Klaipėda turėjo finansinių problemų. Penktojo rato rungtynėse buvo registruotas ir jaunasis žaidėjas. 32 turo rungtynėse aikštėje nepasirodė, o paskutinėse sezono rungtynėse žaidė visą susitikimą. Debiutas įvyko 2018 m. lapkričio 11 d. Klaipėdoje, o varžovais buvo FK Trakai. Klaipėdiečiai šias rungtynes pralaimėjo 1-5.

### Statsistika

## Šaltiniai

## Nuorodos
*
Lucas Villela

**Lukašas Vilela** (*Lucas Villela Rezende*; g. 1994 m. kovo 24 d.) – Brazilijos futbolininkas, rungtyniaujantis saugo pozicijoje. Atstovavo FC Stumbras, FK Ventspils, FK RFS klubams.

## Karjera
Žaidėjas kilęs iš Brazilijos. Futbolą žaidė gimtinėje „Red Bull Brasil“, „Inter de Limeira“, „Figueirense“, „Uberaba“, „Valerio“ ir „Social“ klubuose.
### FC Stumbras
Į Lietuvą atvyko 2017 m. vasarą ir tapo Kauno „Stumbro“ nariu. A lygos pirmenybėse sužaidė 11 rungtynių ir pelnė du įvarčius. 2017 m. Lietuvos futbolo taurės finale sužaidė visas 90 minučių (pakeistas 90+3`) ir kartu su komandos draugais iškovojo Lietuvos futbolo taurę. A lygoje FC Stumbras užėmė septintąją vietą.

2018 m. A lygoje sužaidė 32 rungtynėse. Pasižymėjo vienu įvarčiu.

### FK Ventspils
2019 m. pranešta, kad žaidėjas parduotas FK Ventspils. Atstovavo šiam klubui 2019 ir 2020 m. sezonuose.

### FK RFS
Atstovavo FK RFS. 2021 m. spalio 24 d. Latvijos futbolo taurės finalo rungtynėse **Lukašas Vilela** pelnė įvartį. FK RFS nugalėjo varžovus rezultatu 1:0 ir iškovojo trofėjų.

### FK Liepāja
2022 m. rungtyniavo FK Liepāja {Latvija). 2023 m. tęsė karjerą FA P’yunik Erewan (Armėnija).

## Pasiekimai
* **[[Lietuvos futbolo taurė]]**:
** Iškovojo taurę (1): 2017 m.
** Finalininkas (1): 2018 m.

* **[[Latvijos futbolo taurė]]**:
** Iškovojo taurę (1): 2021 m.
** Finalininkas (1): 2020 m.

## Išnašos

## Nuorodos
* 
* 

## Nuorodos
* Soccerway
* livesport 
* flashscore 
* Transfermarkt
* FK RFS svetainė
António Belo

**António João Belo Andrade** (g. 1994 m. rugpjūčio 18 d.) – Portugalijos futbolininkas, saugas. Buvęs Kauno „Stumbro“ žaidėjas.

## Karjera
Gimė Funšalyje. Žaidė gimtojoje Portugalijoje, atstovavo Maritimo klubo jaunimo ekipoms.

### FK Nevėžis
2017 m. vasarą tapo „Nevėžio“ klubo nariu. 

2017 m. rugpjūčio 19 d. debiutavo Pirmoje lygoje rungtynėse prieš „Šilutės“ klubą.

2017 m. rugsėjo 2 d. rungtynėse prieš Trakai B pasižymėjo pelnydamas įvartį. Kėdainiškiai nugalėjo varžovus rezultatu 2:0.

Per sezoną sužaidė dešimt rungtynių ir pelnė vieną įvartį.

### FC Stumbras
2018 m. tapo Kauno „Stumbro“ nariu. 

2018 m. kovo 7 d. debiutavo A lygoje rungtynėse prieš „Trakų“ klubą.

2018 m. spalio 24 d. prieš „Palangos“ klubą pasižymėjo pelnydamas du įvarčius.

A lygoje sužaidė 15 rungtynių ir pelnė penkis įvarčius.

Sužaidė trylika rungtynių Stumbras B ekipoje. Pirmoje lygoje pasižymėjo penkiais įvarčiais.

## Išnašos

## Nuorodos
* Transfermarkt
* lietuvosfutbolas.lt
* fcstumbras.lt
* ogol svetainė
Levanas Mačarašvilis

**Levanas Mačarašvilis** (, *Levan Matcharashvili*, g. 1997 m. kovo 24 d.) – Gruzijos futbolininkas, rungtyniaujantis vidurio saugo pozicijoje. Buvęs Kauno „Stumbro“ ir FC Hegelmann Litauen žaidėjas.

## Karjera
Žaidė gimtojoje Gruzijoje. Vėliau persikėlė į Ukrainą. Jaunystėje žaidė už „Diusš-15“ komandą, o vėliau pateko į Kijevo „Obolon-Bravar“.

### FC Stumbras
2017 m. vasario mėn. tapo Kauno „Stumbro“ nariu. 

A lygoje žaidė 26 rungtynes ir pelnė tris įvarčius. Taip pat žaidė už Stumbras B ekipą.

2018 m. sezone A lygoje sužaidė 27 rungtynes ir pelnė tris įvarčius. Pirmoje lygoje pasižymėjo penkiais įvarčiais (sužaidė 15 rungtynių).

### FC Hegelmann Litauen
2021 m. žaidė A lygos debiutantų FC Hegelmann Litauen ekipoje.

2021 m. rugsėjo 19 d. rungtynėse prieš FK Panevėžys pelnė vienintelį įvartį ir svariai prisidėjo prie HL ekipos pergalės.

2021 m. lapkričio 8 d. rungtynėse prieš „Sūduvos“ klubą pelnė įvartį ir svariai prisidėjo prie Hegelmann Litauen pergalės rezultatu 2:1.

### FK Sūduva
2021 m. gruodžio mėn. pranešta, kad žaidėjas persikėlė į FK Sūduva.

2022 m. kovo 6 d. oficialiai debiutavo „Sūduvos“ klubo gretose A lygos rungtynėse prieš „Šiaulių“ ekipą, kurios baigėsi nulinėmis lygiosiomis.

2023 m. balandžio 9 d. pasižymėjo pelnydamas įvartį rungtynėse prieš Džiugo klubą.

2024 m. sausio mėn. tapo žinoma, kad žaidėjas paliko klubą.

### FC Hegelmann
2024 m. kovo 7 d. debiutavo Pirmos lygos rungtynėse prieš FK Be1. Varžovai nugalėjo Hegelmann B ekipą rezultatu 3-1.

2024 m. gegužės 1 d. debiutavo A lygos rungtynėse prieš FA Šiauliai. Mačą pradėjo ant atsarginių suolelio, o aikštėje pasirodė rungtynių pabaigoje (77 min.) ir žaidė iki finalinio švilpuko. Susitikimas baigėsi lygiosiomis 1-1.

## Statistika
; A lygos statistika

Spalvų reikšmės: 
: rungtyniavo A lygoje;

## Pasiekimai
### su [[FK Sūduva]]
; Supertaurė
: **Nugalėtojai:** 2022 m.

## Išnašos

## Nuorodos
* alyga.lt svetainė
* fksuduva.lt
* Transfermarkt
* lietuvosfutbolas.lt
* Globalsportsarchive
Domantas Antanavičius

**Domantas Antanavičius** (g. 1998 m. lapkričio 18 d.) – Lietuvos futbolininkas, saugas.

## Karjera
### FK Sūduva
2015 m. debiutavo A lygoje, kai atstovavo „Sūduvos“ klubui. Dažniausiai žaidė Sūduvos B ekipoje.

### FC Stumbras
2018 m. birželio 24 d. tapo žinoma, kad atstovaus „Stumbro“ klubui. 
A lygoje atstovaudamas pagrindinei komandai sužaidė šešis susitikimus. 

Rungtyniavo ir Stumbras B ekipoje, o Pirmoje lygoje sužaidė 11 susitikimų ir pelnė 4 įvarčius.

2019 m. vasarą „Stumbro“ klubas išnyko iš Lietuvos futbolo žemėlapio ir žaidėjas persikėlė į Estiją.

### Maardu LM
Estijoje atstovavo Maardu LM. Meistriliiga sužaidė trylika susitikimų ir pasižymėjo vienu įvarčiu.

### NK Celje
2020 m. sausio 23 d. pranešta, kad tapo slovėnų NK Celje klubo nariu. Sutartis sudaryta iki 2022 m. birželio 30 d. 

#### NK Triglav
2020 m. spalio pradžioje iki 2021 m. vasaros buvo paskolintas Pirmojo diviziono NK Triglav Kranj.

#### FK Panevėžys
2021 m. sezone paskolintas „Panevėžio“ klubui.

### FK Atyrau
2022 m. persikėlė į Kazachstaną ir atstovavo FK Atyrau. 2022 m. kovo 5 d. debiutavo Premjer lygos rungtynėse prieš FK Aksu, kurios baigėsi nulinėmis lygiosiomis.

2023 m. sausio mėn. tapo aišku, kad futbolininkas lieka klubui.

2024 m. sausio 9 d. pranešta, kad sutartis nebus pratęsta.

### FC Hegelmann
2024 m. vasario 6 d. „Hegelmann“ klubas pranešė, kad sudaryta sutartis su Antanavičiumi.

2024 m. kovo 3 d. debiutavo A lygos rungtynėse prieš Vilniaus rajono Transinvest klubą. Po permainingos kovos pergalę rezultatu 3-2 šventė „Transinvest“ klubas.

2024 m. kovo 17 d. pelnė įvartį rungtynėse prieš FK Žalgiris. „Hegelmann“ klubas tuo metu pirmavo (2-1), o Antanavičius pelnė trečią įvartį savo komandai ir Kauno rajono atstovai nugalėjo varžovus rezultatu 3-1.

2024 m. gruodžio 23 d. tapo žinoma, kad sutartis pratęsta. 2025 m. gruodžio 17 d. paskelbta, kad pasibaigus sutarčiai, futbolininkas palieka klubą.

### FK Sūduva
2025 m. gruodžio 17 d. paskelbta, kad futbolininkas sugrįžo į „Sūduvos“ klubą.

2026 m. vasario 22 d. oficialiai debiutavo klube TOPLYGA rungtynėse prieš „Sūduvą“. Susitikimą pradėjo startinėje sudėtyje ir žaidė iki finalinio švilpuko. Rungtynės baigėsi nulinėmis lygiosiomis (0–0).

## Pasiekimai
;  su FK Sūduva
* 2017 m. A lygos laimėtojas;

;  su NK Celje
* 2020 m. Slovėnijos čempionas;

;  su FK Panevėžys
* LFF taurės finalininkas: 2021 m.
* LFF Supertaurės laimėtojas: 2021 m.

;  su FC Hegelmann
*  **Antroji vieta (1):** 2024 m.

; Asmeniniai įvertinimai
* **Gražiausias [[A lyga|A lygos]] įvartis**: 2024 m.

## Statistika
; A lygos statistika

Spalvų reikšmės: 
: rungtyniavo A lygoje;

## Rinktinė
2024 m. birželio 8 d. debiutavo nacionalinėje rinktinėje 2024-ųjų Baltijos taurės pusfinalio rungtynėse prieš Latviją. Domantas Antanavičius rungtynes pradėjo ant atsarginių suolelio, o aikštėje pasirodė po keitimo 76 minutę ir žaidė iki finalinio švilpuko. Lietuviai nugalėjo varžovus rezultatu 2-0 ir pateko į finalą.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Denisas Pidručnas

**Denisas Pidručnas** (*Denys Pidruchnyi; Підручний Денис Вадимович*; g. 2001 m. liepos 10 d.) – Ukrainos futbolininkas, saugas. Buvęs Kauno „Stumbro“ žaidėjas. Kitados atstovavo Ukrainos jaunimo rinktinėms.

## Karjera
Kijeve gimęs žaidėjas futbolo paslapčių sėmėsi Kijevo „Obolonės“ jaunimo sistemoje.
### Kauno „Stumras“
2018 m. vasarą tapo Kauno „Stumbro“ nariu. 

2018 m. spalio 28 d. debiutavo rungtynėse prieš Klaipėdos „Atlantą“. Šiose rungtynėse kauniečiai 6-0 nugalėjo varžovus, o Denisas Pidručnas pasirodė po keitimo ir oficialiai sužaidė 19 minučių.

2018 m. A lygoje sužaidė 3 rungtynes. Atstovavo Stumbras B ekipai (14 rungtynių) ir Pirmoje lygoje pasižymėjo įvarčiu.

### Ukrainoje
Grįžęs į Ukrainą atstovavo Oleksandrijos klubui, tačiau pagrindinėje komandoje nežaidė. Buvo nuomos pagrindais paskolintas FK Kramatorsk.

Nuo 2021 m. rungtyniavo Kramatrosko, nuo 2022 m. Hirnyk-Sporto ekipose.

Nuo 2023 m. atstovavo FK Metalist.

## Išnašos

## Nuorodos
* SOCCERWAY
* Transfermarkt
Rimvydas Sadauskas

**Rimvydas Sadauskas** (g. 1996 m. liepos 21 d.) – Lietuvos futbolininkas, gynėjas. 

## Karjera
### FC Stumbras
Nuo 2013 m. priklausė FC Stumbras. 2015 m. debiutavo A lygoje.

2016 m. sezone buvo išrinktas komandos vicekapitonu ir atstovavo ekipai 31 rungtynėse, pasižymėjo vienu įvarčiu. 

2017 m. iki sezono pabaigos buvo skolinamas Cork City FC klubui, tačiau oficialių rungtynių nesužaidė.

2018 m. A lygoje sužaidė 29 rungtynes.

### FK Kauno Žalgiris
2019 m. vasarą FC Stumbras turėjo finansinių problemų ir buvęs komandos kapitonas perėjo į kitą Kauno komandą FK Kauno Žalgiris. 

2019 m. liepos 3 d. debiutavo A lygos rungtynėse prieš FK Sūduva. 2019 m. A lygoje sužaidė dvylika rungtynių ir pelnė vieną įvartį.

2020 m. lapkričio mėn. pranešta, kad su žaidėju pasirašyta nauja sutartis, kuri galios dvejus metus.

2021 m. rugpjūčio 2 d. rungtynėse prieš Sūduvą pelnė lemiamą įvartį ir išlygino rezultatą jau per pridėtą laiką. Galutinis rungtynių rezultatas 3:3.

### FA Šiauliai
2022 m. sausio 4 d. pranešta, kad žaidėjas keliasi į FA Šiauliai.

2022 m. kovo 6 d. debiutavo Šiaulių FA gretose A lygos rungtynėse prieš „Sūduvos“ klubą, kurios baigėsi nulinėmis lygiosiomis.

2023 m. birželio 7 d. A lygos rungtynėse prieš FC Džiugas pelnė įvartį.

2023 m. liepos 2 d. pasižymėjo įvarčiu A lygos rungtynėse prieš FK Kauno Žalgiris.

2024 m. sausio 8 d. tapo žinoma, kad futbolininkas palieka Šiaulius.

### [[Guangzhou FC]]
2024 m. vasarį persikėlė į Guangzhou FC (Kinija). 2024 m. kovo 9 d. debiutavo Antrojoje Kinijos lygoje. Lietuvis žaidė visas rungtynes, tačiau „Guangzhou“ klubas namuose 0:1 pralaimėjo „Heilongjiang Ice City“. Rimvydas Sadauskas šiose rungtynėse dėvėjo kapitono raištį.

2024 m. balandžio 22 d. pelnė įvartį rungtynėse prieš Wuxi Wugou. Varžovai pirmavo (1-0), o lietuvis išlygino rezultatą. Galiausiai, krito dar vienas įvartis ir Guangzhou FC nugalėjo (2-1).

„Guangzhou“ klubas dėl finansinių sunkumų bankrutavo.

### [[Chongqing Tonglianglong FC|Chongqing Tonglianglong]]
2025 m. sausio mėn. tapo žinoma, kad Rimvydas Sadauskas persikėlė į „Chongqing Tonglianglong” klubą.

### FC Hegelmann
2026 m. vasario 5 d. tapo žinoma, kad žaidėjas grįžta į Lietuvą ir pasirašė sutartį su FC Hegelmann.

2026 m. vasario 22 d. oficialiai debiutavo klube TOPLYGA rungtynėse prieš Gargždų Bangą. Susitikimą pradėjo startinėje sudėtyje, 34 min. užsidirbo geltoną kortelę ir žaidė iki finalinio švilpuko. Rungtynės baigėsi varžovų pergale rezultatu 2-0.

## Statistika

## Rinktinės
Kitados žaidė visose Lietuvos jaunimo rinktinėse, buvo kviečiamas į šalies U-21 rinktinę. 

2019 m. pirmą kartą sulaukė kvietimo į nacionalinę rinktinę.

## Pasiekimai
; su FK Kauno Žalgiris
* A lygos bronzos medaliai: 2020, 2021

; asmeniniai
* Geriausias Kauno apskrities vyrų futbolininkas: 2018 m.

## Šaltiniai

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
* zalgiris.lt svetainė
Rokas Rasimavičius

**Rokas Rasimavičius** (g. 2001 m. rugsėjo 21 d.) – Lietuvos futbolininkas, gynėjas.

## Karjera
### FC Stumbras
Nuo 2017 m. pradėjo treniruotis su „Stumbro“ pagrindine komanda. 

2017 m. rugpjūčio 5 d. debiutavo Pirmos lygos rungtynėse prieš FK Tauras Tauragė.

2018 m. Pirmoje lygoje sužaidė dešimt rungtynių bei spėjo debiutuoti pagrindinėje ekipoje A lygos pereinamoje serijoje su Gargždų „Banga“.

2018 m. gegužės 16 d. debiutavo A lygos rungtynėse prieš FK Palanga. Išvykoje FC Stumbras rezultatu 2-0 nugalėjo FK Palanga.

2018 m. sužaidė 2 rungtynes A lygoje. Iš viso tris minutes (per abi rungtynes). Pirmoje lygoje sužaidė 25 rungtynes.

### FC Hegelmann Litauen
Nuo 2020 m. vasario 21 d. atstovavo FC Hegelmann Litauen klubui. 2021 m. gegužės 8 d. rungtynėse prieš Vilniaus „Žalgirį“ atliko rezultatyvų perdavimą, o gynyboje laimėjo 6 dvikovas iš 7 (86 proc.) bei visas penkias akistatas „antrame aukšte“. Žaidėjas surinko 287 „InStat“ naudingumo balus.

2022 m. sausio 10 d. tapo žinoma, kad su žaidėju pratęsta sutartis. 2022 m. birželio 28 d. pranešta, kad sutartis su žaidėju nutraukta.

### [[DFK Dainava|Alytaus „Dainava“]]
2022 m. antroje pusėje persikėlė į Alytaus „Dainavą“. Pirmoje lygoje sužaidė septyniolika rungtynių. 

2023 m. rugpjūčio 28 d. rungtynėse prieš FK Minija pasižymėjo pelnydamas įvartį. 15 rungtynių minutę tiksliu smūgiu išvedė Dzūkijos klubą į priekį (1:0) ir pradėjo varžovų triuškinimą. Galutinis rezultatas – 5:1, alytiškių naudai.

2023 m. vasario 22 d. tapo žinoma, kad patęsta sutartis su DFK Dainava.

### FK Panevėžys
2024 m. birželio mėn. paskelbta, kad futbolininkas persikėlė į FK Panevėžys. 2024 m. gegužės 29 d. debiutavo A lygos rungtynėse prieš FK Banga.

2024 m. gruodžio 3 d. tapo žinoma, kad futbolininkas lieka „Panevėžio“ klube.

2025 m. spalio 26 d. pelnė pirmąjį savo įvartį A lygos rungtynėse prieš FC Džiugas. Panevėžiečiai sutriuškino varžovus rezultatu 4–1.

2025 m. lapkričio 29 d. oficialiai pranešta, kad pratęsta sutartis 2026 m. sezonui.

## Statistika
; A lygos statistika

Spalvų reikšmės: 
: rungtyniavo A lygoje;
: Pirmoje lygoje;

## Laimėjimai
;  su FC Stumbras
* **[[LFF taurė]]s laimėtojas:** 2017 m.;

;  su FK Panevėžys
* **[[LFF taurė]]s laimėtojas:** 2025 m.

## Rinktinės
Savo laiku buvo kviečiamas į šalies U-21 rinktinę ir rungtyniavo mačuose prieš Ispaniją, Slovakiją ir Rusiją.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Thompson Gavi

**Tomsonas Gavis** (*Thompson Opeoluwa Gavi*; g. 2000 m. vasario 2 d.) – Nigerijos futbolininkas, saugas. 

Buvęs Kauno „Stumbro“, FC Hegelmann žaidėjas.

## Karjera
### E & A Academy
2014–2018 m. priklausė E & A Academy (Nigerija).

### FC Stumbras
2018 m. tapo Kauno „Stumbro“ nariu. Debiutavo rungtynėse prieš FK Atlantas 2018 m. spalio 28 d. Kauniečiai 6-0 nugalėjo varžovus, o žaidėjas aikštėje praleido 14 minučių.

A lygoje sužaidė vienerias rungtynes. Žaidė Stumbras B ekipoje (13 rungtynių).

### Giant Brillas FC
2019–2020 m. žaidė Giant Brillas FC (Nigerija).

### FC Hegelmann Litauen
#### 2021 m. sezonas
2021 m. grįžo į Lietuvą. Atstovavo FC Hegelmann Litauen klubui, kuris debiutavo A lygoje.

2021 m. liepos 11 d. rungtynėse prieš Gargždų „Bangą“ pelnė įvartį ir svariai prisidėjo prie HL pergalės rezultatu 4:1.

2021 m. liepos 23 d. rungtynėse prieš Gargždų „Bangą“ pelnė pirmą rungtynių įvartį ir išvedė HL į priekį (1:0). Galutinis rungtynių rezultatas 4:1 HL naudai.

2021 m. gruodžio mėn. pratęsta sutartis.

#### 2022 m. sezonas
2022 m. balandžio 6 d. rungtynėse prieš FK Banga pasižymėjo pelnydamas įvartį.

2023 m. sausio mėn. tapo žinoma, kad žaidėjas ir toliau atstovaus klubui.

#### 2023 m. sezonas
2023 m. balandžio 28 d. pasižymėjo įvarčiu A lygos rungtynėse prieš Marijampolės „Sūduvą“. Kauno rajono „Hegelmann“ klubas sutriuškino varžovus rezultatu 6:0.

2023 m. rugpjūčio 20 d. A lygos rungtynės prieš Kauno Žalgirį tapo šimtosiomis atstovaujant klubui. (Įskaičiuotos 87 A lygos rungtynės ir kiti turnyrai.)

2024 m. sausio 30 d. pranešta, kad futbolininkas palieka klubą.

### Afulos „Hapoel“
2024 m. sausio mėn. persikėlė į Izraelį, kur atstovavo Afulos „Hapoel“. 2024 m. vasario 23 d. pasižymėjo įvarčiu rungtynėse prieš Maccabi Herzliya. Varžovai nugalėjo rezultatu 2-1.

## Statistika
; A lygos statistika

Spalvų reikšmės: 
: rungtyniavo A lygoje;

## Išnašos

## Nuorodos
* alyga.lt svetainė
* SOCCERWAY
* Transfermarkt
* hegelmannsports.lt
* lietuvosfutbolas.lt
* Globalsportsarchive
Miguel Pires

**Migelis Piresas** (*Miguel Ângelo Ferreira Pires*; g. 1996 m. spalio 26 d.) – Portugalijos futbolininkas, saugas.

## Karjera
Žaidė gimtojoje Portugalijoje. Atstovavo Almada U19 komandai. 2015–2017 m. rungtyniavo Almada AC.

2017–2018 m. rungtyniavo Cova Piedade B ekipoje.
 
2018 m. tapo Kauno „Stumbro“ nariu. Debiutavo rungtynėse prieš FK Kauno Žalgiris 2018 m. rugpjūčio 11 d.

A lygoje žaidė 13 rungtynių. Taip pat atstovavo Stumbras B ekipai (vienerias rungtynes) ir Pirmoje lygoje pasižymėjo įvarčiu. 

2019 m. persikėlė į Olímpico do Montijo klubą (Portugalija).

2020–2021 m. sezone rungtyniavo CD Pinhalnovense. 

2021 m. vasarą persikėlė į PO Achyronas-Onisilos (Kipras).

Nuo 2022 m. vasaros rungtyniavo AO Agia Napa (Kipras).

## Statistika
; A lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* Transfermarkt
* lietuvosfutbolas.lt
Tiago Luis

**Tiagas Luišas** (*Tiago Filipe Goncalves Soares Luis*; g. 1999 m. gruodžio 1 d.) – Portugalijos futbolininkas, saugas. Buvęs Kauno „Stumbro“ žaidėjas.

## Karjera
Žaidė gimtojoje Portugalijoje. Priklausė Real SC Formação ir Real SC jaunių ekipoms.
 
2018 m. tapo Kauno „Stumbro“ nariu. 2018 m. liepos 4 d. debiutavo Pirmos lygos rungtynėse prieš FC Kupiškis.

2018 m. rugpjūčio 29 d. debiutavo A lygos rungtynėse prieš Trakus. Pasirodė po keitimo vietoje Lucas Villela pačioje rungtynių pabaigoje (90+2 min.) ir sužaidė keletą minučių. Susitikimas baigėsi lygiosiomis 2-2. 2018 m. rugsėjo 19 d. žaidė A lygos rungtynėse prieš Klaipėdos „Atlantą“. Rungtynes pradėjo ant atsarginių suolelio, o aikštelėje pasirodė pačioje rungtynių pabaigoje ir oficialiai sužaidė vos tris minutes. 2018 m. spalio 4 d. pasirodė po keitimo rungtynėse prieš FK Jonava. Stumbras sutriuškino varžovus rezultatu 3-0. 2018 m. A lygoje Tiago Luisas sužaidė trejas rungtynes. Daugiau žaidybinio laiko gavo Pirmoje lygoje. 2018 m. atstovaudamas Stumbras B  ekipai Pirmoje lygoje sužaidė 13 rungtynių.

2019 m. pirmoje pusėje atstovavo UD Santarém, o 2019 m. vasarą perėjo į Real SC.

Nuo 2020 m. priklausė CA Pêro Pinheiro. 2022 m. vasarą perėjo į SU 1º Dezembro. Nuo 2023 m. vasaros rungtyniavo CDC Montalegre.

## Išnašos

## Nuorodos
* Stumbro svetainė
* alyga.lt svetainė
* Transfermarkt
* lietuvosfutbolas.lt
André Filipe Lopes Almeida

**André Almeida** (*André Filipe Lopes Almeida*; g. 1999 m. gruodžio 1 d.) – Portugalijos futbolininkas, saugas.

Kitados rungtyniavo ir Lietuvoje. Atstovavo Kauno „Stumbro“ klubui.

## Karjera
Žaidė gimtojoje Portugalijoje. Priklausė CF Os Belenenses, tačiau buvo skolinamas žemesniųjų divizionų klubams.
 
2017 m. tapo Kauno „Stumbro“ nariu. Atstovavo pagrindinei klubo komandai. A lygoje sužaidė 24 rungtynes.

2018 m. sužaidė 31 rungtynes ir pasižymėjo dviem įvarčiais.

2019 m. A lygoje sužaidė tik trejas rungtynes.

Grįžo į Portugaliją ir žaidė Real SC Nuo 2020 m. atstovavo SC Covilhã. Nuo 2022 m. rungtyniavo Académico de Viseu FC.

## Statistika
; A lygos statistika

Spalvų reikšmės: 
: rungtyniavo A lygoje;

## Išnašos

## Nuorodos
* alyga.lt svetainė
* FLASHSCORE
* lietuvosfutbolas.lt
* Globalsportsarchive
Matheus Bissi

**Mateušas Bisis da Silva** (*Matheus Bissi da Silva*; g. 1991 m. kovo 19 d.) – Brazilijos futbolininkas, gynėjas. 

Lietuvoje atstovavo Gargždų „Bangos“, Kauno „Stumbro“, „Panevėžio“ klubams.

## Karjera
Žaidėjas kilęs iš Brazilijos. Futbolą žaidė gimtinėje, Maltoje, Lietuvoje, Bulgarijoje ir kitose šalyse.
### FK Banga
Į Lietuvą atvyko 2013 m. vasarą ir tapo „Bangos“ nariu.
### FC Stumbras
2018 m. vasarą vėl grįžo į Lietuvą. Šį kartą tapo Kauno „Stumbro“ žaidėju. A lygos pirmenybėse sužaidė 14 rungtynių ir pasižymėjo rezultatyviu perdavimu. 
Dar vienerias rungtynes sužaidė Pirmoje lygoje atstovaudamas Stumbras B.
### FK Panevėžys
2020 m. vasario mėn. pranešta, kad žaidėjas atstovaus „Panevėžio“ klubui. Debiutavo 2020 m. kovo 6 d. pirmojo turo rungtynėse prieš FK Žalgiris, kurias panevėžiečiai pralaimėjo rezultatu 0-4.
Žaidžia ir Pirmoje lygoje už Panevėžys B ekipą. 2021 m. balandžio 17 d. rungtynėse prieš Nevėžį pelnė pirmą savo įvartį A lygoje. 2021 m. rugpjūčio 21 d. rungtynėse prieš „Džiugo“ klubą pelnė įvartį. Galutinis rezultatas 2:2.

2021 m. gruodžio mėn. tapo aišku, kad žaidėjas palieka klubą.

### Vėlesnė karjera
2022 ir 2023 m. rungtyniavo FC Atyrau (Kazachstanas). 2024 m. persikėlė į Dalvík/Reynir (Islandija).

## Statistika
; A lygos ir Pirmos lygos statistika

Spalvų reikšmės: 
: rungtyniavo A lygoje;
: Pirmoje lygoje;

## Laimėjimai
; **su [[FK Panevėžys]]**
* LFF taurės laimėtojas: 2020 m.
* LFF taurės finalininkas: 2021 m.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
Bylio šachmatų turnyras

**Bylio šachmatų turnyras** – kasmetinis šachmatų turnyras, nuo 1968 m. rengiamas Bylyje, Šveicarijoje. 1976, 1985 ir 1993 m. čia buvo rengiamas Tarpzoninis šachmatų turnyras.

## Laimėtojai
:

## Šaltiniai

## Išorinės nuorodos

Tarptautinis Bylio šachmatų festivalis (istorija)
Rodrigo Martins Josviaki

**Rodrigas Martinšas Žosviakis** (*Rodrigo Martins Josviaki*; g. 1995 m. vasario d.) – Brazilijos futbolininkas, rungtyniaujantis vartininko pozicijoje. Žaidė Lietuvoje. Atstovavo Kauno „Stumbrui“ ir Kauno rajono „Hegelmann“.

## Karjera
Žaidėjas kilęs iš Brazilijos. Futbolą žaidė gimtinėje, kur gynė „Bahia“ ir „Parane Clube“ garbę, o vėliau sulaukė kvietimo prisijungti prie šios šalies grando „Coritiba“.

### FC Stumbras
Į Lietuvą atvyko 2017 m. vasario mėn. A lygoje žaidė 18 rungtynių ir prasileido 24 įvarčius.

2018 m. žaidė 30 rungtynių ir prasileido 32 įvarčius.

### FC Hegelmann
2022 m. sausio mėm pranešta, kad žaidėjas pasirašė surartį su Kauno rajono „Hegelmann“.

2022 m. liepos 9 d. debiutavo A lygoje. Vartus gynė rungtynėse prieš „Bangos“ klubą.

2022 m. gruodžio mėn. pratęsta sutartis.

2024 m. sausio mėn. tapo žinoma, kad vartininkas palieka klubą.

### Vėlesnė karjera
Netrukus pranešta, kad atstovaus „Andraus“ klubui.

## Statistika
; A lygos statistika

Spalvų reikšmės: 
: rungtyniavo A lygoje;

## Išnašos

## Nuorodos
* alyga.lt svetainė 
* Transfermarkt
* lietuvosfutbolas.lt
* fcstumbras.lt
* Globalsportsarchive
Maxime Vachier-Lagrave

**Maksimas Vašjė–Lagravas** (; 1990 m. spalio 21 d.) – Prancūzijos didmeistris. Vašjė–Lagravas 2009 m. tapo pasaulio jaunių čempionu, 2007, 2011, 2012 m. – Prancūzijos čempionu; penkis kartus (2009, 2013, 2014, 2015, 2016) yra laimėjęs Bylio šachmatų turnyrą, 2017 m. – Sinkefildo taurę. Vašjė–Lagravas yra žinomas dėl puikaus žaidimo greitųjų ir žaibo šachmatų varžybose: 2015 m. buvo antras, o 2021 m. laimėjo pirmąją vietą. 2020 m. lapkritį FIDE greitųjų reitingų sąraše užėmė antrąją vietą (reitingas – 2860), žaibo – trečiąją (reitingas – 2822). 
## Šaltiniai
Akibos Rubinšteino atminimo turnyras

**Akibos Rubinšteino atminimo turnyras** – kasmetinis šachmatų turnyras, nuo 1963 m. rengiamas Polanicoje–Zdrujuje, Lenkijoje. Tunyras paprastai skirstomas pagal amžiaus grupes ir reitingą. Pagrindinis turnyras rengiamas ratų sistema, kuomet kiti šveicariškąja.
## Istorija
Rubinšteino memorialas iš esmės buvo Makso Euvės idėja. Buvęs pasaulio čempionas palaikė Rubinšteino memorialo idėją Lenkijoje, kur buvo gimęs Rubinšteinas. „Kiekvienas šachmatininkas, nesvarbu, kokį titulą jis turi, didžiuosis gavęs kvietimą į turnyrą, skirtą Akibos Rubinšteino atminimui!”,- 1963 m. per susitikimą su Lenkijos šachmatų federacijos pareigūnais sakė M. Euvė.

Pirmasis tarptautinis šachmatų festivalis didmeistriui Akibai Rubinšteinui atminti įvyko 1963 m. Polanica-Zdrój mieste. Jį  laimėjo TM Nikola Padevskis iš Bulgarijos.

Ilgus metus festivalis buvo  tarp geriausių šachmatų turnyrų Lenkijoje.  Tarp jo  dalyvių pasaulio čempionai: Vasilijus Smyslovas, Anatolijus Karpovas, Veselinas Topalovas, Nona Gaprindašvili, Maja Čiburdanidzė  ir Suzana Polgar bei visa eilė žinomų didmeistrių: Viktoras Korčnojus, Borisas Gelfandas, Aleksejus Širovas, Aleksandras Beliavskisir kt. Pajėgiausios sudėties atminimo turnyras buvo 2000 m., kai  buvo pasiekęs XVII turnyro kategoriją (vid. reitingas 2673). 

Nuo 1991 m. greta pagrindinio turnyro pradėta žaisti festivalio tipo atviruosius turnyrus.  1990 ir 2004 m. turnyrai / festivaliai iš viso nevyko, o 1994, 2001–2003, 2005, 2009–2010, 2012, 2014 ir 2016–2020 metais rengti tik šachmatų festivaliai, kurių  metu ratų sistemos turnyrai nebuvo žaidžiami, o nugalėtojas paaiškėdavo  atvirajame turnyre.

## Laimėtojai

:

## Šaltiniai

## Išorinės nuorodos
A. Rubinšteino atminimo šachmatų turnyrai Polanica Zdrujuje
Giedrius Kvedaras

**Giedrius Kvedaras** (g. 1991 m. liepos 9 d.) – Lietuvos vartininkas. 

## Karjera
Karjerą pradėjo FK Kruoja ekipoje. Buvo išvykęs į Norvegijos „Krakeroy“ klubą. (Kråkerøy IL Fotball)

2015 m. sezone žaidė už FC Stumbras. Sužaidė 32 rungtynes ir praleido 66 įvarčius.

Persikėlė į FK Jonava. Žaidė 27 rungtynes ir prasileido 42 įvarčius.

2017 m. sezoną praleido Norvegijos „Krakeroy“ gretose. Ši ekipa sėkmingai žaidė Norvegijos futbolo taurės turnyre. Nugalėjo aukščiausios lygos klubą, o suklupo tik po baudinių serijos, kai neapžaidė elito diviziono „Valerenga“ ekipos..

2018 m. sugrįžo į FC Stumbras. A lygoje sužaidė ketverias rungtynes, per kurias praleido tris įvarčius. Subyrėjus Stumbrui išvyko į Norvegiją, žaidė Bremnes Idrettslag klube.

### Statsistika

## Šaltiniai

## Nuorodos
* alyga.lt svetainės duomenys 
* lietuvosfutbolas.lt duomenys
* Transfermarkt svetainės duomenys
Pranas Šarpnickis

**Pranas Šarpnickis** (g. 1967 m. balandžio 3 d. Tėvelių km.) - žurnalistas, videografas.

## Biografija
1974 m. pradėjo lankyti pradinę Krakių mokyklą (Skuodo raj.). 1985 m. baigė Skuodo antrąją vidurinę mokyklą. 1992 m. baigė Vilniaus Universitetą ir įgijo žurnalisto specialybę. 1985-1986 m. dirbo kroviku Skuodo rajkooperatyvo bazėje. 1986-1996 m. dirbo šalies žiniasklaidoje.  Korespondentu Skuodo rajono laikraštyje "Mūsų žodis". Lietuvos radijo Skuodo vietinių radijo laidų redaktoriumi. Laiškų skyriuje Kauno rajono laikraštyje "Komunizmo vėliava". Reporteriu Kauno statybos tresto laikraštyje "Statybų pastoliai". Reporteriu ir redaktoriumi Kauno medicinos instituto laikraštyje "Ave vita". Reporteriu, vėliau reklamos skyriaus vadovu respublikiniame savaitraštyje  "Ūkininko patarėjas". Redaktoriumi savaitraštyje "Autokontaktas". Kūrybiniu bendradarbiu laikraštyje vaikams "Fėja". Reporteriu dienraštyje "Kauno laikas". Atsakinguoju sekretoriumi ir puslapio vaikams "Laputa" redaktoriumi dienraštyje "Kauno diena".  

1996-2014 m. - UAB "Mūsų linija" direktorius. 1987-2000 m. TV žurnalistų konkurso "Telemaratonas Ad Rem" vykdantysis prodiuseris. 2000 m. - publicistinės TV laidos "Autodafė" (LRTV) vykdantysis prodiuseris.  

2004-2018 m. - videografas. 2018 m. sukūrė dokumentinį filmą "Lietuva prasideda nuo Skuodo". 2018 m. sukūrė tinklaraštį "Skuodo kraštas", skirtą Skuodo miesto ir krašto istorijos rekonstrukcijai. 2021-2025 metais bendradarbiavo su portalu Delfiplius.  

## Leidybinė veikla
1993m. - pirmojo lietuviško komiksų žurnalo "BUS DAR" leidėjas ir redaktorius. 1994m. - pirmojo lietuviško komiksų savaitraščio "BUS DAR" leidėjas ir redaktorius. 2000-2002m. - literatūrinio fantastikos žurnalo "Imperija" leidėjas ir redaktorius.

## Įvertinimai
1997–1999 m. už mokslinės fantastikos apsakymus („Vietos laiku...“, „Keturi“, „Vienas žmogus“, „Karys“) kasmetiniame „Eridano“ leidyklos organizuojamame „Geriausios Lietuviškos Fantastikos“ konkurse apdovanotas premijomis.

## Bibliografija
Šešėlių vagys [pasaka-apysaka] / iliustr. Pranas Šarpnickis - Provincija, 1992, - 40 p.

Pranašystė [pasaka-spalvinimo knygelė] / iliustr. Pranas Šarpnickis - Ūkininko patarėjas, 1992, - 16 p.

Tiksėjimo meistras [pasaka-spalvinimo knygelė] / iliustr. Pranas Šarpnickis - Gabija, 1993, - 16 p.

Geriausia Lietuvos fantastika 1997, *07:00-12:24 vietos laiku* / Pranas Šarpnickis, Eridanas", 1998, - 31-55 p.

"Geriausia Lietuvos fantastika 1998", *Keturi* / Pranas Šarpnickis - Eridanas, 1999 - 49-85 p.

"Geriausia Lietuvos fantastika 1999", *Vienas žmogus* / Pranas Šarpnickis - Eridanas, 2000 - 202-223 p.

"Geriausia Lietuvos fantastika 2001", *Karys*, / Pranas Šarpnickis - Eridanas, 2002 - 180-217 p.

Tarpukario Lietuva. Kai Kaunas skendo 100 kartų [istorinė dokumentika] - Obuolys, 2026. - 512 p. - **ISBN:** 9786094849466

Vidas Mačiulis. Kitas gyvenimas [biografija] - Obuolys, 2026. - 416 p. - **ISBN:** 9786094849534

## Šaltiniai
RKL 2017–2018 m. sezonas

**[[RKL]] 2017–2018 metų sezonas** – 13-as lygos sezonas, kuriame dalyvavo 40 klubų. 16 varžėsi A divizione, 24 – B divizione.

## Reguliarusis sezonas

### A divizionas

### B divizionas

Šaltinis:

## Atkrintamosios varžybos (A divizionas)

### Finalai

Šaltinis:

## Atkrintamosios varžybos (B divizionas)

Šaltinis:

## Šaltiniai
Oskarshamns AIK

**Oskarshamns AIK** – Švedijos futbolo klubas iš Oskaršhamno.

## Istorija

Klubo ištakos siekia 1924 m. Žaisdavo žemesniuose divizionuose. Nuo 2014 m. žaidė Division 1 (trečia pakopa). 

2018 m. sezone užėmė antrą vietą Division 1 ir žaidė pereinamąsias rungtynes dėl patekimo į Superettan. 2018 m. lapkričio 14 d. namuose nugalėjo varžovus rezultatu 4-2. O atsakomosiose rungtynėse, įvykusiose 2018 m. lapkričio 18 d., Varbergs BoIS nugalėjo rezultatu 2-0. Bendras dviejų rungtynių rezultatas buvo lygus (4-4), tačiau dėka svečiuose pelnytų įvarčių į Superettan pateko Varbergs BoIS.

2019 m. sezone ekipa liko tryliktoje vietoje ir dėl išlikimo lygoje turėjo žaisti pereinamąsias rungtynes. 2019 m. lapkričio 6 d. svečiuose Oskarshamn nugalėjo varžovus rezultatu 2-0. Atsakomosiose rungtynėse, įvykusiose 2019 m. lapkričio 10 d., Oskarshamn dar kartą nugalėjo varžovus. Bendras dviejų rungtynių rezultatas buvo 4-0, tad Oskarshamns AIK išsaugojo vietą lygoje.

2020 m. Division 1 buvo pervadintas Ettan. Rungtyniavo Pietų grupėje ().

## Pasiekimai
; Division 1 Södra
:  **Antroji vieta (1):** 2018 m.

## Sezonai
; Pastarųjų metų sezonai

* šaltiniai: RSSSF duomenų bazė.

## Lietuviai
*  Armandas Kučys, puolėjas, 2022 m.
*  Jordanas Ališauskas, saugas;
*  Arminas Ališauskas, saugas

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Kaniūkai II

**Kaniūkai II** – kaimas Varėnos rajono savivaldybėje, 3 km į pietvakarius nuo Panočių, 2,5 km nuo Kaniūkų I (nuo jo skiriamas Praudos kaimo), prie kelio Kaniavon.

## Istorija

Kaimas sudarytas 2017 m. atskyrus pietvakarinę Kaniūkų dalį.

## Šaltiniai
Šuolių su slidėmis tramplinas Zarasuose

**Šuolių su slidėmis tramplinas** – Zarasuose veikęs šuolių su slidėmis tramplinas.

## Istorija
Paskutiniaisiais prieškario metais Zarasuose ėmė formuotis slidinėjimo centras. 1937 m. iškilo savivaldybei priklausanti žiemos sporto stotis – vila „Užuovėja“. 5–7 ha ploto priemiestiniame Magučių miške, pavadintame *Sėlių šileliu*, tų metų vasarą veikė jaunimo darbo ir poilsio stovykla. Vietos sporto klubo „Gediminas“ pakviesti, pusšimtis vyresniųjų gimnazistų iš Rokiškio, Biržų ir Panevėžio apskričių ruošė miško medžiagą, betonavo pamatus ir montavo rąstus. Apskrities valdyba talkininkus nemokamai maitino, taip pat pasamdė kelis patyrusius statybų meistrus darbams vadovauti.

Ant 170 metrų virš jūros lygio iškilusios kalvos buvo pastatytas 40 m aukščio medinių konstrukcijų šuolininkams su slidėmis skirtas tramplinas. Nuo jo dengtos viršūnės buvo matomi ne tik gretimi Zaraso, Zarasaičio, Griežtos ir Balto ežerai, bet ir tolimesnių valsčių bažnyčių bokštai.

1938 m. sausio 29–30 d. Zarasuose įvyko Baltijos šalių studentų SELL žiemos olimpiada (organizatorius Lietuvos Akademinio Jaunimo Sporto Sąjunga – LAJSS), kitos varžybos.  Prasidėjęs Antrasis pasaulinis karas sporto plėtrą Zarasuose sustabdė, atsitraukdami vokiečių kariškiai 1944 m. slidininkų trampliną susprogdino.

## Šaltiniai
* Valdemaras Michalauskas. ''Žvilgsnis į vasaros stovyklas'' // Draugas Nr. 93, 2000-05-11, psl. 5 
* Č. Garbaliauskas, J. Genevičius. ''SELL olimpiadų (žaidynių) raida ir Lietuvos studentų rezultatai''
* Zarasų rajono savivaldybės inf. 
* Zarasų tramplinas
Liminėlis (ežeras)

**Liminėlis** – ežeras Lietuvoje, Vilniaus rajone, 4 km į šiaurę nuo Sužionių, Dubingių miške. Ežero ilgis iš pietvakarių į šiaurės rytus – 0,32 km, plotis – iki 0,25 km. Altitudė 162 m. Šiaurinis krantas aukštesnis, kiti žemi, pelkėti – į pietryčius plyti ~ 15 ha Liminėlio pelkė. Iš vakarų į rytus ežerą prateka A-1 upelis link Viranglio ežero (Asvejos ežero baseinas). Šalia buvo įsikūręs Sniegių kaimas.

## Šaltiniai
Kaniavėlė (upė)

**Kaniavėlė** – upė pietų Lietuvoje, Varėnos rajone, Kaniavos seniūnijoje; Ūlos dešinysis intakas. Prasideda šalia Kruklių kaimo, 3 km į vakarus nuo Panočių. Teka į pietus, pietryčius Dainavos giria, žemupyje pasuka į pietvakarius. Įteka į Ūlą 52 km nuo jos žiočių, prie Margių kaimo, tuoj žemiau Ūlos–Katros bifurkacijos.

Intakas – Ravelis (kairysis). Aukštupio vaga ištiesinta, likusi – būdinga miškų upei (vingiuota, pelkėta, daug išvartų). Prie upelio įsikūrę kaimai: Kaniava, Drucminai, Paąžuolė, Gribaša, Margiai.

## Šaltiniai
Melkys (ežeras)

**Melkys** – ežeras Lietuvoje, Vilniaus rajone, 8,5 km į rytus nuo Maišiagalos. Ežero ilgis iš šiaurės rytų į pietus – 0,88 km, plotis – iki 0,18 km. Altitudė 162 m. Šiaurrytinis ir pietinis krantai žemi, pelkėti, kiti krantai aukštoki, apaugę siauru medžių ir krūmų ruožu. Aplinkui plyti pievos. Pietuose išteka upelis link Taučiliškių ežero (Dūkštos upės baseinas).

Šalia įsikūręs Melkio kaimas, veikia 2 kaimo turizmo sodybos. Šiaurine pakrante eina kelias .

## Šaltiniai
Republika (grupė)

**Republika** - Lenkijos roko muzikos grupė, susikūrė 1981 m. 1983 m. grupė išleido savo debiutinį albumą Nowe Sytuacje (Naujos Situacijos). Grupė išsiskyrė 1986 m. ir sugrįžo 1990 m., tačiau po jo lyderio mirties  baigė savo veiklą 2001 m., O jos paskutinis koncertas įvyko 2002 m.

## Nariai

* Grzegorz Ciechowski - vokalas, klavišinis instrumentas (1981-1986, 1990-2001)
* Zbigniew Krzywański - gitara (1981-1986, 1990-2002)
* Sławomir Ciesielski - mušamieji instrumentai (1981-1986, 1990-2002)
* Paweł Kuczyński - bosinė gitara (1981-1986, 1990)
* Leszek Biolik - bosinė gitara (1991-2002)

## Diskografija

### Albumai

* 1983 – Nowe sytuacje
* 1983 – 1984
* 1984 – Nieustanne tango
* 1991 – 1991
* 1993 – Siódma pieczęć
* 1995 – Republika Marzeń
* 1998 – Masakra
* 2002 – Ostatnia płyta

### Singlai

* 1983 – Kombinat/Gadające głowy
* 1983 – Układ sił/Sexy doll
* 1986 – Sam na linie/Moja krew
* 1991 – Lawa/Balon

### Gyvo garso albumai

* 1993 – Bez prądu
* 2002 – Republika
* 2004 – Największe przeboje – LIVE
* 2007 – Trójka Live!

### Rinkiniai

* 1993 – '82-'85
* 1999 – Biała flaga
* 2003 – Komplet
* 2007 – Gwiazdy polskiej muzyki lat 80. vol. II

## Nuorodos

* http://republika.art.pl/
* http://republikamarzen.pl/ 
* https://www.polskirock.art.pl/republika,1,81,wykonawca.html 
* https://www.discogs.com/artist/669346-Republika
Krakinis (Vilniaus r.)

**Krakinis** arba **Krokinis** – ežeras Lietuvoje, Vilniaus rajone, 6 km į šiaurės vakarus nuo Sužionių. Ežero ilgis iš šiaurės į pietus – 0,17 km, plotis – iki 0,09 km. Altitudė 166 m. Krantai žemi, pelkėti – ežeras telkšo nutįsusioje iš šiaurės į pietus ~ 6 ha dydžio pelkėje.

Iš šiaurės prieina Dubingių miškas, pietinėje pakrantėje įsikūręs Greičiūniškių kaimas. Pietuose išteka upeliukas link netoliese telkšančio Širvino ežero (Asvejos ežero baseinas).

## Šaltiniai
Nevardas Aukštas

**Nevardas Aukštas** arba **Aukštas Nevardas** – ežeras Lietuvoje, Vilniaus rajone, 10,5 km į šiaurės rytus nuo Paberžės. Ežero ilgis iš vakarų į rytus – 0,3 km, plotis – iki 0,12 km. Altitudė 164,1 m. Krantai aukštoki, sausi, daugiausia apaugę medžiais. Pakrantėse plyti pievos, auga miškeliai. Į pietus už 0,07 km telkšo didesnis Nevardo Žemo ežeras. Rytuose išteka upelis link Vilniškių ežero (Asvejos baseinas). Šalia įsikūręs Nevardų kaimas.

## Šaltiniai
Estijos nacionalinis muziejus

**Estijos nacionalinis muziejus** () – estų ir kitų  finougrų tautų kultūros, etnografijos ir liaudies meno muziejus, įsikūręs Estijoje, Tartu.

1909 m. įkurtame muziejuje eksponuojamas folklorininko Jakobo Hurto (1839–1907) palikimas, XIX a. pabaigoje surinkti pirmieji etnografiniai daiktai, tradicinių estų tautinių kostiumų pavyzdžiai iš visų regionų. Pristatoma medinių raižytų alaus talpyklų kolekcija iliustruoja tradicines valstiečių šventes, rankomis austų kilimų ir lininių staltiesių rinkiniai parodo liaudies amatų įvairovę.

## Istorija
1922 m. muziejus įsikūrė  *Raadi* dvaro rūmuose. Jo direktoriumi buvo suomių etnografas Ilmari Manninen, kuris nuo 1919 m. dirbo Tartu universitete. *Raadi* dvaras buvo meno kolekcionierių Karlo Eduardo ir jo sūnaus Ernsto Frydricho fon Liphartų protėvių namai. Jie išsikėlė 1860 m., tačiau jų kolekcijos išliko, nors vertingiausios dalys nuo 1920 m. buvo išparduodamos. Šeimininkai buvo meno mėgėjai, tačiau vietinių estų nebuvo gerbiami. Tuo metu kultūriniu požiūriu Liphartai buvo laikomi nepriimtinais kaip baltvokiečiai.

1940 m. ant *Raadi* dvaro žemės buvo pastatytas aerodromas. Dvaro rūmai – pagrindinis muziejaus pastatas - buvo sugriautas per Tartu operacijos antpuolį Antrajame pasauliniame kare. Vėliau šis aerodromas tapo pagrindiniu miesto objektu su įkurta slapta Sovietų bombonešių baze, todėl muziejaus kolekcijai čia nebuvo vietos, Tartu kultūra nebuvo matoma. Muziejaus artefaktai turėjo būti laikomi bažnyčiose ir kitose laisvose vietose aplink miestą, o oro bazė reiškė, kad užsieniečiams nebuvo leidžiama lankyti miesto.

2005 m. Estijos kultūros ministerija ir Estijos architektų sąjunga kartu su muziejumi paskelbė tarptautinį konkursą Estijos nacionalinio muziejaus naujam pastatui. Projektą „Atminties laukas“ laimėjo tarptautinė architektų grupė: Dan Dorell, Lina Ghotmeh (Paryžius) ir Tsuyoshi Tane (Londonas).

Naujųjų rūmų didysis atidarymas įvyko 2016 m. rudenį. Čia įsikūręs muziejus, konferencijų erdvė, kino teatras. Pastato architektūra įprasmina muziejaus istoriją, įskaitant buvusį dvarą, karą ir aerodromą.

2018–2021 m. muziejui vadovavo Alaras Karisas, kol buvo išrinktas Estijos prezidentu.

## Galerija

Dan Dorell Lina Ghotmeh ja Tsuyoshi Tane Viron kansallismuseo 2016 B.jpg|Pagrindinis įėjimas
Dan Dorell Lina Ghotmeh ja Tsuyoshi Tane Viron kansallismuseo 2016 C.jpg|Muziejaus interjeras
Eesti rahva muuseum DSC05208.jpg|Vidaus erdvės
Main exhibition in the Estonian National Museum in Tartu.jpg|Pagrindinė ekspozicija
Eesti rahva muuseum DSC05321.jpg|Ekspozicija „Uralo aidas“
Eesti rahva muuseum DSC05232.jpg|Etnografiniai daiktai
Strój setuski na wystawie w Estońskim Muzeum Narodowym.jpg|Setų moterų apranga


## Išnašos

## Nuorodos

*  Oficiali svetainė
Aisel Teimurzadė

**Aisel Teimurzadė** (, g. 1989 m. balandžio 25 d. Baku), taip pat žinoma kaip **AySel** – Azerbaidžano pop ir R&B dainininkė.

Dainuoti pradėjo būdama ketverių, dalyvavo įvairiuose konkursuose. 2001-aisiais ji laimėjo prestižinį šalies konkursą „Рohre“. Trylikos mergina įstojo į muzikos mokyklą, kur mokėsi groti pianinu, taip pat dainavo chore. 2004 metais AySel išvažiavo studijuoti į JAV. Ten ji taip pat dainavo chore ir ruošėsi jaunųjų vokalistų konkursams.

2009 m. su iraniečių dainininku Arash sėkmingai atstovavo Azerbaidžaną „Eurovizijos“ dainų konkurse su daina „Always“ (finale užėmė 3 vietą).

Atlikėja ištekėjusi už Azerbaidžano valstybinės filharmonijos direktoriaus, pianisto Murado Adigozalovo.

## Diskografija
### Singlai
* 2009: *Always* (su Arash)
* 2010: *Fallin*
* 2010: *Azerbaijan*
* 2010: *Yanaram* (dainos *Fallin* versija azerbaidžaniečių kalba)
* 2010: *Don't Let the Morning Come*
* 2010: *San*
* 2011: *Tonight*

## Nuorodos

* AySel & Arash daina „Always“

|-
Ketil Stokkan

**Ketil Stokkan** (g. 1956 m. balandžio 29 d. Harstade) – Norvegijos dainininkas, buvęs grupės „Zoo“ narys.

1983 metais pirmą kartą dalyvavo Norvegijos atrankoje į „Euroviziją“ su daina „Samme charmeur“, kur užėmė antrą vietą. 1986 m. jis laimėjo nacionalinę atranką su daina „Romeo“. „Eurovizijoje“ atlikėjas užėmė 12-ą vietą. 1990 metais antrąkart atstovavo Norvegijai „Eurovizijos“ konkurse, tačiau šįkart su kūriniu „Brandenburger Tor“ liko paskutinėje vietoje.

## Diskografija
### Grupėje Zoo
*1978: *Captured in Zoo*
*1978: *Guilty*
*1979: *Noregs heitaste*
*1980: *Z på maken*
*1981: *Gaya*
*1982: *Shagalai*
*1994: *Zoobra*
*2000: *Evig ung*

### Soliniai
*1983: *Samme charmeur* (singlas)
*1984: *Gentlemen's agreement*
*1985: *Ekte mannfolk*
*1986: *Romeo*
*1988: *Øyan dine* (singlas)
*1989: *Back to My Roots* (singlas)
*1990: *Brandenburger Tor* (singlas)
*1991: *Beina på jorda* (singlas)
*1994: *To the bone*
*1996: *All that blues from Norway*
*1998: *Æ e' Nordlending*
*2001: *Evig Ung - Gamlegutta i ZOO aktive igjen med samle-CD*

## Nuorodos
* Daina „Romeo“
* Daina „Brandenburger Tor“

|-
Knut Anders Sørum

**Knut Anders Sørum** (1976 m. balandžio 12 d.) – Norvegijos dainininkas. 

2004 metais su daina „High“ „Eurovizijos“ dainų konkurse užėmė 24-ą vietą. 2010 m. spalį atlikėjas išleido debiutinį albumą „Prøysen“. Jis Norvegijos muzikos įrašų tope debiutavo 12-oje vietoje. Dainų žodžius ir muziką sukūrė jis pats. 2012 metais atlikėjas buvo muzikinio projekto „The Voice Norge“ dalyvis. Kitais metais išleido antrąjį studijinį albumą „Ting Flyt“.

## Diskografija
* *Prøysen* (2010)
* *Ting Flyt* (2013)

## Nuorodos
* Daina „High“

|-
Miežinis

**Miežinis** – ežerėlis Lietuvoje, Vilniaus rajone, 3,5 km į pietryčius nuo Kernavės. Ežero ilgis iš šiaurės į pietus – 0,16 km, plotis – iki 0,03 km. Altitudė 102,7 m. Krantai žemi. Aplinkui plyti pievos ir dirbami laukai. Pietuose išteka upelis link Airupės (Neries intakas). Vakarinėje pakrantėje įsikūręs Miežionių kaimas. Šiaurine pakrante eina kelias .

## Šaltiniai
Nemenčėlis

**Nemenčėlis** – ežeras Lietuvoje, Vilniaus rajone, 7,5 km į pietvakarius nuo Sužionių. Ežero ilgis iš vakarų į rytus – 0,21 km, plotis – iki 0,09 km. Altitudė 190,1 m. Krantai žemi, plačiai užpelkėję, tik rytinis krantas aukštesnis. Aplinkui plyti krūmynai, pievos ir miškeliai. Pietuose išteka Nemenčios upė. Šalia įsikūręs Akmenėlės kaimas.

## Šaltiniai
Nevardas Žemas

**Nevardas Žemas** arba **Žemas Nevardas** – ežeras Lietuvoje, Vilniaus rajone, 10 km į šiaurės rytus nuo Paberžės. Ežero ilgis iš vakarų į rytus – 0,35 km, plotis – iki 0,21 km. Altitudė 161,4 m. Krantai aukšti, tik pietvakarinis ir pietrytinis žemi ir pelkėti. Į pietryčius plyti ~ 3 ha dydžio Vilkiškių I pelkė. Krantai daugiausia apaugę miškeliais. Į šiaurę už 0,07 km telkšo mažesnis Nevardo Aukšto ežeras. Pietvakariuose išteka upelis link A-2 upelio (Akmenos intakas).

## Šaltiniai
Ellen Nikolaysen

**Ellen Helen Nikolaysen** (g. 1951 m. gruodžio 10 d. Osle) – Norvegijos dainininkė ir aktorė.

Dainininkės karjerą pradėjo 1970 metais. Du kartus dalyvavo „Eurovizijos“ dainų konkurse – 1973 metais su grupe „Bendik Singers“ ir 1975 metais kaip solistė. 1974 m. su daina „You Made Me Feel I Could Fly“ laimėjo Pasaulio populiariosios muzikos festivalį Japonijoje.

10-ojo dešimtmečio pradžioje pradėjo aktorės karjerą.

## Diskografija
* 1972: *Stans! Jeg vil gi deg en sang*
* 1973: *Freckles*
* 1976: *Kom*
* 1978: *Jul med Hans Petter og Ellen*, su Hans Petter Hansen
* 1983: *Songar utan ord*, su Sigmund Groven
* 1987: *Julekvad*

## Nuorodos

* Daina „Touch My Life (with Summer)“

|-
Padvarinis (Vilniaus r.)

**Padvarinis** – ežerėlis Lietuvoje, Vilniaus rajone, 2,5 km į pietus nuo Kernavės. Ežero ilgis iš šiaurės į pietus – 0,16 km, plotis – iki 0,045 km. Altitudė 89,6 m. Krantai neaukšti, vietomis apaugę krūmais. Pakrantėse plyti pievos ir auga miškeliai. Į šiaurę yra nebeekploatuojamas karjeras. Šalia įsikūręs Padvarių kaimas. Ežeras nenutekantis, priklauso Neries baseinui.

## Šaltiniai
Notiškis

**Notiškis** – ežeras Lietuvoje, Vilniaus rajone, 6 km į pietryčius nuo Maišiagalos. Ežero ilgis iš pietvakarių į šiaurės rytus – 0,57 km, plotis – iki 0,27 km. Altitudė 151,1 m. Pietinis krantas aukštokas, kiti – žemesni, apaugę medžiais ir krūmais. Pietvakariuose išteka upelis link Vilnojos upės (Dūkštos intakas).

Pietinėje pakrantėje įsikūręs Ežeraičių kaimas, pastatytas viešbutis, šiaurinėje pakrantėje įrengti golfo laukai, kaimo turizmo nameliai. Pietvakarine pakrante eina automagistralė .

## Šaltiniai
Liudvigas Katchė

**Liudvigas Aleksandras Vilhelmas Katchė** (; 1824 m. rugpjūčio 25 d. Kėdainiuose, Kauno gubernija, Rusijos imperija – 1906 m. gruodžio 2 d. Kaune, Kauno gubernija, Rusijos imperija) – iš Lietuvos kilęs Rusijos imperijos karo gydytojas ir Pakaunės dvarininkas. 

## Biografija
Gimė malūninko Ernsto Katchės šeimoje. 1844 m. baigęs Mintaujos gimnaziją, toliau studijavo mediciną Dorpato universitete. 1851 m. stojo tarnybon į Rusijos imperijos kariuomenę. Tarnavo *Tverės raitosios artilerijos Septintojoje brigadoje* jaunesniuoju, o nuo 1856 m. – vyresniuju karo gydytoju. Krymo karo metu dalinys buvo dislokuotas Besarabijoje ir Chersone. 1862 m. išleistas į ilgalaikes atostogas, kurių metu stažavosi Berlyne ir Vienoje. Po to paskirtas į *Bugo ulonų divizijos Šeštąjį pulką* Lenkijoje. 

1864–1872 m. tarnavo tose pačiose pareigose Kaune, taip pat ir Kėdainiuose. 1868 m. prie Kauno įsigijo Paltiškių dvarelį. Jį kurį laiką prižiūrėjo sūnėnas Emilis fon Katchė (1863–1946), būsimasis Kauno vokiečių realinės gimnazijos pirmasis direktorius (pastarojo sūnus Aleksandras Katchė – Lietuvo kariuomenės karininkas). 

1872–1878 m. buvo *26 Pėstininkų divizijos* gydytoju Gardino gubernijoje, pasiųstas dalyvavo Rusijos–Turkijos kare. 1879–1884 m. paskirtas vyresniuoju gydytoju į *[[Ryga|Rygos]] karinę ligoninę*. 1884–1890 m. tarnavo korpuso gydytoju *Antrojoje armijoje* Vilniuje. Suteikus slaptojo patarėjo laipsnį išleistas į dimisiją. Vedęs nebuvo, nuo 1890 m. gyveno Paltiškių dvarelyje. 

## Šaltiniai
* ''Kattchée, Ludwig Alexander Wilhelm'' // Baltisches Biographisches Lexikon digital
* Ulrich von Kattchée. ''Emil von Kattchée'' // Annaberger Annalen 19/2011